m KOMMISSIONEN FOR DE EUROPÆISKE FÆLLESSKABER 
Bruxelles, den 24.09.1997 
KOM(97) 474 endelig udg. 
Forslag til 
RÅDETS FORORDNING (EF) 
om afbrydelse af visse økonomiske forbindelser med Angola 
med henblik på at anspore UNITA til at indfri 
sine forpligtelser som led i fredsprocessen 
(forelagt af Kommissionen) 
m 

BEGRUNDELSE 
De Forenede Nationers Sikkerhedsråd vedtog den 28. august 1997 resolution 1127 (1997) 
om yderligere sanktioner mod Uniâo Nacional para a Independência Total de Angola 
(UNITA) i det tilfælde, at UNITA ikke skulle indfri sine forpligtelser i henhold til 
"Acordos de Paz", Lusaka-protokollen af 1994 og de relevante resolutioner, som 
Sikkerhedsrådet har vedtaget siden 1991. 
Sanktionerne gælder fra den 30. september 1997, medmindre UNITA indfrier nævnte 
forpligtelser. 
De yderligere sanktioner består bl.a. i forbud mod levering til UNITA af fly eller 
fly komponenter, service eller forsikring af fly, som organisationen råder over, lukning af 
UNIT A-kontorer og nægtelse af tilladelse til start, landing og overflyvning. 
Disse sanktioner føjer sig til Sikkerhedsrådets bestående forbud mod levering af olie og 
olieprodukter til UNITA. Sidstnævnte forbud er fastsat i Rådets forordning (EØF) nr. 
2967/93. 
For at sikre håndhævelsen af de yderligere sanktioner, som henhører under traktaten om 
oprettelse af Det Europæiske Fællesskab, vil Rådet skulle udstede endnu en forordning 
på forslag af Kommissionen. 
Af gennemsigtigheds- og forenklingshensyn har Kommissionen besluttet at stille forslag 
til en forordning, der omfatter både de tidligere og de nye sanktioner, hvorefter 
forordning (EØF) nr. 2967/93 kan ophæves. 
Der kan fremsættes følgende kommentarer til de enkelte bestemmelser i forslaget. 
Det foreslås at benytte artikel 73G og 228A som retsgrundlag, selvom gennemførelsen af 
FN-Sikkerhedsrådets resolution umiddelbart betragtet kun kræver anvendelse af artikel 
228A. Hovedårsagen til også at benytte artikel 73G er forbuddet mod overdragelse af fly 
under nogen som helst form, hvilket kan forstås som også at være et forbud mod at 
levere kapital til at købe eller leje fly eller nogen form for finansiel aktivitet med samme 
følger. Artikel 1, stk. 6, omhandler denne type aktiviteter. 
•^w^^:»^ 
Som i 1993, hvor forordning (EØF) nr. 2967/93 blev vedtaget, kan der opstå spørgsmål 
vedrørende foreneligheden af forordningen med fjerde Lomé-konvention. Som i 1993 har 
Sikkerhedsrådet baseret sin beslutning om sanktioner mod UNITA på kapitel VII i De 
Forenede Nationers pagt, og Sikkerhedsrådets beslutning gælder derfor frem for 
bestående internationale forpligtelser som f.eks. Lomé-konventionen. 
Artikel 1, stk. 1, vedrører de bestående sanktioner i Sikkerhedsrådets resolution 864 
(1993), som:.gennemføres ved forordning (EØF) nr. 2967/93, artikel 1, Nærværende 
forslag indeholder ikke bestemmelsen i artikel 2 i denne forordning, dvs. forpligtelsen til 
at inplhente en eksportlicens for ikke-forbudt eksport. Så vidt Kommissionen forstår, føjer 
denne bestemmelse kun til de administrative byrder for de berørte virksomheder uden at 
gjye mulighed for nogen bedre kontrol. Det forekommer derfor tilrådeligt at lade den 
udgå. 
Stk. 2 -, 5 vedrører næsten bogstaveligt forbuddet i Sikkerhedsrådets resolution 1127 
(1997), me4ens stk. 6 indeholder den sædvanlige bestemmelse om hindring af omgåelse i 
enhver form af forbuddet. 
Artikel 2 indeholder, en række undtagelser fra forbuddet. Undtagelserne gælder kun med 
forudgående samtykke fra det udvalg under Sikkerhedsrådet, der er nedsat ved resolution 
864(1993). 
Kontakter med dette udvalg sker via de sædvanlige kanaler gennem medlemsstaternes 
kompetente myndigheder. 
Artikel 3 fastsætter reglen om, at forligtelserne i henhold til forordningen gælder uanset 
bestående offentlige eller private juridiske forpligtelser. 
For at siHre, at forordningen får øjeblikkelige virkninger, foreslås det, at de sanktioner, 
som medlemsstaterne har indført i deres lovgivning for tilfælde, hvor forordning (EØF) 
nr. 2967/93 krænkes, skal forblive i kraft i forbindelse med krænkelse af den her 
foreslåede forordning, så længe der ikke er iværksat ny national lovgivning om 
sanktionerne i henhold til den nye forordning (artikel 4). 
For at opnå den største sammenhæng sanktionspolitikken vedrørende UNITA foreslås 
det, at Kommissionen og medlemsstaterne underretter hinanden om, hvilke 
foranstaltninger der træffes i henhold til forordningen, samt meddeler hinanden alle andre 
relevante data (artikel 5). 
Sikkerhedsrådets resolution 1127 (1997) fastsætter, at den angolanske regering skal 
forelægge specifikke oplysninger om indførselssteder for leverancer, steder i Angola, 
hvor fly har tilladelse til at starte og lande samt registrering af fly. Disse oplysninger 
findes i bilagene til dette forslag. Da det kan forventes, at det med tiden vil blive 
nødvendig med hastende ændringer af disse data, foreslås det, at Kommissionen beføjes 
til at ændre bilagene til forordningen i overensstemmelse med ændringer, som Angolas 
regering oplyser om. Ændringerne til bilagene vil blive offentliggjort i De Europæiske 
Fællesskabers Tidende. 
Det samme gælder med hensyn til eventuelle ændringer af navn og adresse på de 
kompetente myndigheder i medlemsstaterne (artikel 6). 
Når de vigtigste bestemmelser i forordning (EØF) nr. 2967/93 indarbejdes i den 
foreslåede forordning, kan førstnævnte forordning ophæves. Derved skal de berørte 
økonomiske beslutningstagere kun tage hensyn til en enkelt forordning, der beskæftiger 
sig med de økonomiske sanktioner mod UNITA (artikel 7). 
De andre artikler indeholder de sædvanlige bestemmelser om territorial anvendelse af 
forordningen og tidspunktet for anvendelsen af Sikkerhedsrådets resolution 1127 (1997), 
dvs. den 30. september 1997. 
RÅDETS FORORDNING (EF) nr /97 
AF.... 
om afbrydelse af visse økonomiske forbindelser med Angola 
med henblik på at anspore UNITA til at indfri 
sine forpligtelser som led i fredsprocessen 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 
73G og 228A, 
under henvisning til den fælles holdning af , fastlagt af Rådet på 
grundlag af artikel J.2 i traktaten om Den Europæiske Union, om afbrydelse af visse 
økonomiske forbindelser med Angola under henvisning til De Forenede Nationers 
Sikkerhedsråds relevante beslutninger, navnlig i resolution 864 (1993) og 1127 (1997)1, 
under henvisning til forslag fra Kommissionen, og 
ud fra følgende betragtninger: 
De Forenede Nationers Sikkerhedsråd vedtog på grundlag af kapitel VII i De Forenede 
nationers pagt med resolution 864 (1993) og 1127 (1997), at alle stater skal træffe visse 
foranstaltninger i deres økonomiske forbindelser med Angola med sigte på at foranledige 
Uniâo Nacional para a Independência Total de Angola (UNITA) til at indfri sine 
forpligtelser i henhold til "Acordos de Paz", Lusaka-protokollen og de relevante 
resolutioner fra Sikkerhedsrådet; 
nogle af disse foranstaltninger falder ind under traktaten om oprettelse af Det Europæiske 
Fællesskab, og EF-lovgivning er derfor påkrævet til at gennemføre Sikkerhedsrådets 
relevante resolutioner; 
Sikkerhedsrådet har også opfordret De Forenede Nationers medlemsstater til at anvende 
disse foranstaltninger uanset eventuelle rettigheder eller forpligtelser i medfør af 
internationale aftaler, kontrakter, licenser eller tilladelser, der er indgået eller indrømmet 
forud for datoen for vedtagelsen af nævnte resolutioner; 
EFT nr. L .... af , s. 
fjerde AVS-EØF-konvention, undertegnet den 15. december 1989 i Lomé, som 
Fællesskabet og Angola er parter i, udgør derfor ikke en hindring for gennemførelsen af 
de af Sikkerhedsrådet vedtagne foranstaltninger; 
de data, der er indeholdt i bilagene til denne forordning, vedrørende indførselssteder i 
Angola for leverancer, flyregistrering og steder i Angola for flys start og landing baseres 
på oplysninger, som Angolas regering indgiver til det udvalg, der er nedsat ved 
Sikkerhedsrådets resolution 864 (1993), og som meddeles De Forenede Nationers 
medlemsstater af dette udvalg; 
Sikkerhedsrådets resolutioner indeholder bestemmelser om visse undtagelser fra de 
indførte restriktioner på betingelse af, at nævnte udvalgs samtykke på forhånd er 
indhentet; 
udvalgets samtykke indhentes gennem de kompetente nationale myndigheder, hvis navn 
og adresse derfor bør angives i et bilag til denne forordning; 
det er hensigtsmæssigt at beføje Kommissionen til at ændre bilagene til denne forordning 
på basis af relevante meddelelser fra det pågældende udvalg under Sikkerhedsrådet eller 
de kompetente myndigheder i medlemsstaterne; 
af gennemsigtighed- og forenklingshensyn bør afbrydelsen af visse økonomiske 
forbindelser med Angola ske på grundlag af et enkelt retsinstrument, og bestemmelserne i 
Rådets forordning (EØF) nr. 2967/93 af 25. oktober 1993 om forbud mod levering af 
visse varer til UNITA bør derfor indarbejdes i denne forordning, og forordning (EØF) nr. 
2967/93 bør ophæves2 -
UDSTEDT FØLGENDE FORORDNING: 
Artikel 1 
Følgende forbydes: 
1. salg eller levering af olie og olieprodukter som anført i bilag I, uanset om varerne 
har oprindelse i Fællesskabet eller andetsteds, til Angolas område via andre 
indførselssteder end anført i bilag II 
2 Eftnr. L 268 af 29.10.1993, s. 1. 
2. levering eller overdragelse under nogen som helst form af fly eller 
flykomponenter til Angolas område via andre indførselssteder end anført i bilag III 
3. levering af teknisk eller vedligeholdelsesservice, certificering àf luftdygtighed, 
betaling af nye krav på bestående forsikringskontrakter eller levering eller fornyelse af 
direkte forsikring i forbindelse med fly indregistreret i Angola, undtagen som omhandlet i 
bilag IV, eller i forbindelse med fly, som indflyver på Angolas område via et andet sted 
end det i bilag V angivne 
4. tilladelse til fly til at starte eller lande eller overflyve Fællesskabets område, hvis 
der er startet fra eller skal lande på et andet sted på Angolas område end de i bilag V 
angivne 
5. påbegyndelse eller fortsættelse under enhver form af operationelle aktiviteter på 
noget UNIT A-kontor 
6. alle aktiviteter, som har til formål eller til virkning direkte eller indirekte at 
fremme de i denne artikel anførte transaktioner eller aktiviteter. 
Artikel 2 
Forbuddet i artikel 1 gælder ikke for medicinske nødstilfælde eller flyvninger med 
fødevarer, lægemidler eller leverancer til dækning af grundlæggende humanitære behov, 
forudsat at der på forhånd via de kompetente nationale myndigheder er indhentet 
samtykke fra det udvalg under De Forenede Nationers Sikkerhedsråd, der er nedsat ved 
resolution 864 (1993). 
Navn og adresse på de kompetente nationale myndigheder findes i bilag VI. 
Artikel 3 
Denne forordning finder anvendelse uanset rettigheder eller forpligtelser i medfør af 
interhationale aftaler, kontrakter, licenser eller tilladelser, som er indgået eller indrømmet 
før denne forordnings ikrafttræden. 
Artikel 4 
Hver medlemsstat fastlægger, hvilke sanktioner der skal anvendes, såfremt denne 
forordnings bestemmelser overtrædes. 
Indtil der om fornødent vedtages lovgivning til dette formål, er de sanktioner, som skal 
anvendes, hvis denne forordnings bestemmelser overtrædes, dem, som medlemsstaterne 
har fastlagt i medfør af Rådets forordning (EØF) nr. 2967/93. 
Artikel 5 
Kommissionen og medlemsstaterne underretter hinanden om, hvilke foranstaltninger der 
træffes i henhold til denne forordning, og meddeler hinanden alle oplysninger i deres 
besiddelse vedrørende denne forordning, som f.eks. krænkelse eller andre 
håndhævelsesproblemer eller domme afsagt af nationale domstole. 
Artikel 6 
Europa-Kommissionen beføjes til at ændre bilagene til denne forordning på grundlag af 
oplysninger, som indgives af De Forenede Nationers eller medlemsstaternes kompetente 
myndigheder. 
Disse ændringer offentliggøres i de Europæiske Fællesskabers Tidende. 
Artikel 7 
Forordning (EØF) nr. 2967/93 ophæves og erstattes med bestemmelserne i denne 
forordning. 
Artikel 8 
Denne forordning gælder for medlemsstaternes områder, hvor Traktaten om Oprettelse af 
Det Europæiske Fællesskab finder anvendelse, på fly og skibe under en medlemsstats 
jurisdiktion, og alle andre steder for fysiske personer, der er statsborgere i 
medlemsstaterne, og organer, der er registreret eller stiftet efter medlemsstaternes 
lovgivning. 
Artikel 9 
Denne forordning træder i kraft på dagen for offentliggørelsen i De Europæiske 
Fællesskabers Tidende. 
Den anvendes fra den 30. september 1997. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den 
På Rådets vegne 
Formand 
8 
BILAG 1 
KN-kode Varebeskrivelse 
2709 Jordolie og rå olier hidrørende fra bituminøse mineraler 
2710 Olier udvundet af jordolie eller af rå olier hidrørende fra bituminøse mineraler; præparater, 
ikke andetsteds tariferet, indeholdende 70 vægtprocent eller derover af jordolie eller af rå olier 
hidrørende fra bituminøse mineraler som karaktergivende bestanddel 
2711 Jordoliegas og andre gasformige carbonhydrider 
2712 10 Vaselin 
2712 20 00 Paraffin med indhold af olie på under 0,75 vægtprocent 
ex 2712 90, 'Slack wax', 'scale wax' 
2713 Jordoliekoks, kunstig asfaltbitumen og andre restprodukter fra jordolie eller fra olier 
hidrørende fra bituminøse mineraler 
Bitumen og asfalt, naturlig; bituminøs skifer og olieskifer samt naturligt bitumenholdigt sand; 
asfalt og asfaltsten 
Bituminøse blandinger på basis af naturlig asfalt, naturlig bitumen, kunstig asfaltbitumen, 
mineraltjære eller mineraltjærebeg (f.eks. asfaltmastix og »cut backs«) 
Acycliske carbonhydrider 
Cyclohexan 
Benzen 
Toluen 
o-Xylen 
m-Xylen 
p-Xylen 
Blandinger af xylenisomere 
Styren 
Ethylbenzen 
Cumen 
Methanol (methylalkohol) 
Tilberedte smøremidler (herunder skæreolier, gevindløsningspræparater, antirust- og 
antikorrosionspræparater og præparater til frigørelse af støbeforme, på basis af smøremidler) 
samt præparater, af den art der anvendes til olie- eller fedtbehandling af tekstilmaterialer, 
læder, pelsskind eller andre materialer, med undtagelse af produkter, der som karaktergivende 
bestanddele indeholder 70 vægtprocent eller derover af olier udvundet af jordolie eller af rå 
olier hidrørende fra bituminøse mineraler, men ikke som karaktergivende bestanddel 
3811 21 00 Additiver til smøreolier med indhold af olier udvundet af jordolie eller af rå olier hidrørende 
fra bituminøse mineraler 
3823 90 10 Petroleumssulfonater, bortset fra petroleumssulfonater af alkalimetaller, af ammonium eller af 
ethanolaminer; thiophenholdige sulfonsyrer af olier hidrørende fra bituminøse mineraler og 
salte deraf 2714 
2715 00 00 
2901 
2902 11 00 
2902 20 
2902 30 
2902 4100 
2902 42 00 
2902 43 00 
2902 44 
2902 50 00 
2902 60 00 
2902 70 00 
2905 11 00 
3403 19 10 
BILAG II 
Indførselssteder omhandlet i artikel 1 
Luanda og Katumbela lufthavnene (Benguela-provinsen), havnene i Luanda, Malongo 
(Cabinda-provinsen), Lobito (Benguela-provinsen) og Namibe (Namibe-provinsen). 
10 

ISSN 0254-1459 
KOM(97) 474 endelig udg. 
DOKUMENTER 
DA 05 11 
Katalognummer : CB-CO-97-485-DA-C 
ISBN 92-78-24993-9 
Kontoret for De Europæiske Fællesskabers Officielle Publikationer 
L-2985 Luxembourg 
w